L 36/18 Jurnalul Oficial al Uniunii Europene 5.2.2009 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 24 iulie 2008 privind semnarea şi aplicarea cu titlu provizoriu a unui Memorandum de cooperare între Organizația Aviaţiei Civile Internaţionale și Comunitatea Europeană privind controalele/inspecțiile în materie de securitate și aspectele conexe acestora (2009/97/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză, având în vedere propunerea Comisiei, întrucât: (1) La 30 noiembrie 2007, Consiliul a autorizat Comisia să inițieze negocieri cu privire la un acord privind controa- lele/inspecțiile în materie de securitate aeriană şi aspectele conexe acestora între Comunitatea Europeană şi Orga- nizația Aviaţiei Civile Internaţionale (OACI). (2) Comisia a negociat, în numele Comunității, un memo- randum de cooperare cu OACI privind controalele/ins- pecţiile în materie de securitate şi aspectele conexe acestora, în conformitate cu directivele prevăzute în anexa I și cu procedura ad hoc prevăzută în anexa II la decizia Consiliului de autorizare a Comisiei pentru inițierea negocierilor. (3) Memorandumul negociat de Comisie ar trebui semnat și aplicat cu titlu provizoriu, sub rezerva încheierii sale la o dată ulterioară, DECIDE: Articolul 1 Memorandumul de cooperare între Comunitatea Europeană și Organizația Aviaţiei Civile Internaţionale privind controalele/ins- pecțiile în materie de securitate și aspectele conexe acestora se aprobă prin prezenta decizie în numele Comunității, sub rezerva deciziei Consiliului privind încheierea memorandumului mențţionat. Textul memorandumului se anexează la prezenta decizie. Articolul 2 Preşedintele Consiliului este autorizat să desemneze persoana (persoanele) împuternicită (împuternicite) să semneze memo- randumul în numele Comunității, sub rezerva încheierii sale. Articolul 3 Sub rezerva reciprocității, memorandumul se aplică, cu titlu provizoriu, de la semnarea sa, până la finalizarea procedurilor necesare încheierii sale. Adoptată la Bruxelles, 24 iulie 2008. Pentru Consiliu Președintele B. HORTEFEUX